Dorian Ștefan

Dorian Iosif Ștefan (født 13. oktober 1959 i Sibiu) er en rumensk tidligere fotballspiller.

Ștefan begynte karrieren i rumensk andredivisjon i hjembyen Sibiu, før han gikk til 1.-divisjonslaget Argeș.«Fra Romania ti Bislett». Aftenposten Aften (23. april 1990) Han spilte deretter for toppklubben Victoria București. Dette var politiets lag i kommunisttiden, og ble oppløst etter Nicolae Ceaușescus fall.«Rumensk fotballeksport til VIF». Aftenposten Aften (3. april 1990)

Ștefan gikk til norske Vålerenga før 1990-sesongen. Før seriestart ble han utpekt til klubbens nye midtbanedirigent, og spilleren som skulle fylle hullet etter Lars Bohinen.«Foran seriestart: Vålerengen VIF – bedre enn sitt rykte». Aftenposten Morgen (20. april 1990) Han slo imidlertid aldri til, og ble sendt hjem etter tre måneder.«Årets fiasko kostet Lyn 15 000 i timen». VG (15. oktober 1991) I 1991 kåret avisen Aftenposten Ștefan til nest største utenlandske feilinvestering i norsk fotball det siste tiåret.«55 utlendinger». Aftenposten Morgen (29. oktober 1991)

 Referanser 

 Eksterne lenker 

 Profil hos Norges Fotballforbund

Kategori:Rumenske fotballspillere
Kategori:Fotballspillere for Vålerenga Fotball
Kategori:Fotballspillere for FC Argeș Pitești
Kategori:Personer fra Sibiu
Kategori:Rumenske fotballspillere i Norge
Kategori:Fødsler i 1959